Kevezadeg bed ar Formulenn 1 1955
Kevezadeg bed ar Formulenn 1 1955 a zo bet gounezet gant ar blenier arc'hantinat Juan Manuel Fangio gant ur Mercedes.

Reolennoù sportel 

 Ar pemp disoc'h gwellañ a zo ar re nemetañ miret.
 Roet e vez ar poentoù hervez ar feurbriz 8, 6, 4, 3 ha 2 boent gant 1 poent evit an hini a ra an dro wellañ.
 Meur a vlenierien a c'hall kemer ur memes karr. Divizet eo ar poentoù neuze etrezo e daou lod, hep sellout ouzh an niverenn a droioùn.

Reolennoù teknikel 

 Kefluskerioù aerwask : 2500 km³
 Kefluskerioù turbo : 750 km³

Lodegidi 
O vestroniañ ar re all abaoe ur vloaz, ar Mercedes a zo gortozet e penn ar redadegoù c'hoazh. Dibabet en deus ar skipailh lakaat Stirling Moss da redek gant Juan Manuel Fangio. 

Evit redek ouzh Mercedes ez eus tri skipailh italian mui-pe-vui yac'h :
 Ar Scuderia Ferrari en deus kudennoù arc'hant hag a redo gant Giuseppe Farina (49 bloaz) ha Maurice Trintignant.
 Maserati en deus kollet Fangio, Marimón ha Moss. Redek ar raio gant ar Gall Jean Behra hag an Italian Luigi Musso.
 Lancia a seblant an hini gwellañ evit herzel ouzh Mercedes daoust da gudennoù arc'hant. Al Lancia D50 a seblant koulskoude mat-tre hervez ar redadeg nemetañ e 1954. Redek a raio gant Alberto Ascari, Luigi Villoresi hag ar spi yaouank Eugenio Castellotti.

Roll ar skipailhoù hag ar vlenierien (nemet Indianapolis) en deus redet e-barzh kevezadeg 1955 ar Formulenn 1 graet gant ar FIA.

Diverradenn kevezadeg 1955 

En Arc'hantina e c'hounez Fangio Priz Bras kentañ ar bloavezh, er gêr, dindan un tommder spontus awalc'h. War un troiad tomm-tre e tiskouez Fangio e galiteoù sportel, pa en em pebeil ar re all war ar memes kirri evel ur redadeg Andur ne implij Fangio nemet ur c'harr e-pad 375 kilometroù ar redadeg. 

Pevar miz goude e kendalc'h ar gevezadeg e Monaco a zistro e-barzh kevezadeg ar Formulenn 1 evit ur redadeg a chom en istor betek bremañ. Harz a ra ar Lanciaoù ouzh ar Mercedesoù a dorr, o lakaat Fangio ha Moss da zilezel. N'hallan ket avat Ascari bezañ laouenn pelloc'h peogwir e koll kontroll e garr (marteze war ur boullenn eoul lezet gant Stirling Moss) er-maez an hent-riboul, o splujañ e-barzh ar mor. Sikouret eo bet ha kaset d'an ospital pa c'hounez Maurice Trintignant ar redadeg war e Ferrari, o kemer penn ar gevezadeg. Ur burzhud eo evit Ascari a ya er-maez eus e goronk gant traoma ar c'hlopenn hepken. Koulskoude e vez desket pevar deiz goude eo bet marvet Ascari e Monza o esaeañ ur Ferrari sport'. 

Marvet eo bet ivez Bill Vukovich e-pad an Indianapolis 500, trec'hour an div abadenn diaraog. Adkemer a ra ar redadeg e wirioù e Spa-Francorchamps, gant daou Mercedes er penn : Fangio dirak Moss o adkemer penn ar gevezadeg. 

Mercedes a ra un doubl nevez en Izelvroioù gant un aergelc'h pounner : ur sizhun a-raok, e-pad 24 eurvezh ar Mañs, Mercedes Pierre Levegh en deus lazhet meur a 80 den o skeiñ ar c'hleuz a zisparti ar roudenn hag an dribunoù. An darvoudoù-se a laka Mercedes-Benz da soñjal diwar dazont ar saver kirri e redadegoù kirri. N'eo ket mat gant an arc'hant Lancia ivez, ha gant marv Ascari eo bet dibabet paouez gant ar Formulenn 1 goude ur bloaz hepken, en ur kas al Lancia D50 d'ar mirdi. Pa ra Villoresi, merket gant marv e vignon Ascari, un troc'h, Eugenio Castellotti a ya da Ferrari, e-lec'h ma adkav Hawthorn, distroet goude ur mareig gant Vanwall.

E Aintree e c'hounez c'hoazh Mercedes gant pevar karr er penn, Moss dirak Fangio, a c'hounez an titl gant ar plas-se.

Echu eo ar gevezadeg en Italia, e Monza e-lec'h maz eo bet redet an D50 gant Ferrari, peogwir e oa bet roet ar kirri-se d'ar Scuderia Ferrari gant Lancia, ar pezh a zo un neventi vat d'ar Scuderia goude ur bloavezh diaes-tre. Ar redadeg diwezhañ a zo bet lipet gant Fangio, ar pezh a oa trec'h diwezhañ Mercedes e F1 a-raok hini Nico Rosberg e 2012. Merket gant gwallzarvoud bras Ar Mañs e ya kuit ar saezhoù arc'hantek eus ar redadegoù kirri.

Prizioù Bras ar bloavezh 1955 

Da gentañ rakwelet gant unnek redadeg (dek priz Bras hag an Indianapolis 500), deiziataer ar bloavezh 1955 a zo bet diskolpet gant peder abadenn goude gwallzarvoud bras 24 eurvezh ar Mañs. Freuzet oa bet Prizioù Bras Bro-C'hall, Alamagn, Bro-Spagn ha Suis gant gouarnamantoù broadel ar broioù-se.

Renkadur ar vlenierien 

Kevezadegoù Formulenn 1